تورکیه یئنی نوع کروناویروسلا موباریزه چرچیوسینده امریکا-یا طبی لوازیمات گؤندریب. تورکیه-نین یاردیمینی داشییان حربی طیاره یولا دوشوب.
جمهور باشقانی رجب طیب اردوغانین گؤستریشی ایله تورکیه امریکانین کروناویروسا قارشی آپاردیغی موباریزیه دستک وئرمک مقصدیله بو اؤلکه طبی ماسک، N95 ماسکی و خصوصی گئییمدن عبارت طبی لوازیمات گؤندریب.
میللی مودافعه ناظیرلیگی ایله ساغلیق ناظیرلیگی طرفیندن حاضیرلانان طبی لوازیمات A 400M تیپ‌لی طیاره ایله گؤندریلیب.
گؤندریلن باغلاما‌لارین اوزرینده مو‌لانانین "اومیدسیزلیک‌دن سونرا نئجه اومیدلر وار. قاران‌لیق‌دان سونرا نئجه گونش‌لر وار" سؤزلری یئر آلیب.
امریکانین تورکی-ده کی سفیرلیگی تورکیه-یه تشککور ائدیب.
آمریکا حکومتی آدیندان ناتو متفیقیمیز تورکیه-یه کروناویروسلا موباریزه چرچیوسینده اؤلکه میزه گؤستردیگی دستک اوچون تشککور ائدیریک. گؤندریلن یاردیم ایکی اؤلکه آراسینداکی گوجلو موناسیبتلرین گؤستریجی‌سی‌دیر. امریکا  خالقینا وئردیگی دستکیه گؤره تورکیه حکومتیته و خالقینا میننتداریق"’،-دئیه سفیرلیکدن وئریلن بیاناتدا بیلدیریلیب.
قئید ائدک کی، تورکیه داها اول ایتالیا، ایسپانیا، قوزیی مقدونیه، قارداغا، صربیستان، بوسنی هرزگوین،اینگیلتره و سومالی-یه ده طبی یاردیم گؤندرمیشدی.
